Hund  i üsem Dorf do läbt än Ma, dä isch bekannt  nöd nu i üsem Dorf, nei au im ganze Land  er hät Erfolg im Bruef und i dä Politik  isch riich und gsond, nöd z'gross nöd z'chli  nöd z'dünn und au nöd z'dick  hät ä liebi Frau und gschidi Chind und denkt liberal  setzt sich aber au för d'Umwelt i und isch sozial  letschti lauft er am'ne Buurehof vorbi  do chunnt dä Hund vo hene und bisst en grad is Chnüü  au! das tuet weh  das tuet chaibe weh  ojeminee!  d'Nochricht vo däm fatale Biss isch schnell umecho  öber d'Zitig, s'Fernseh und au  s'Radio  i allne Diskussione isch mer einer Meinig gsi  än Hund wo so'nen guete Ma bisst, muess tollwüetig si  so hät mer müese Angscht ha um däm guete Ma sis Läbe  än Ufschrei isch dur's Land und alli händ en wöle pfläge  än Ozean  voll vo Anteilnahm  und so spontan  i cha eu jetzt beruhige, dä guet Ma isch wieder gsund  s'isch andersch usecho, gschtorbe isch dä Hund  i merke scho, ehr denket genau s'Gliiche wien'i  öppis a däm guete Ma muess giftig si  jo, so muess es si  jo so tüscht dä Schii